Só word rassehaat, vyandigheid vererger | Netwerk24
Só word rassehaat, vyandigheid vererger
Deur Izak Bergh, Marchand 25 Julie 2018 00:01
Een van die langdurige newe-effekte van 'n vryheidstryd of -oorlog is die onrealistiese verwagtinge wat gewek of gevorm word.
Tydens ons struggle (soos in baie ander Afrika-state) het 'n groot deel van die burgers verwag om as wenners uit die stryd te tree.
Hulle het verwag hulle sal ook welvarend word.
Dit het helaas nie gebeur nie en die nagevolge daarvan is frustrasie en woede wat meestal uiting vind in gewelddadige protes.
Vir die groep wat gebaat het by hulle nuwe status – die leiers en politici – is die lot van die arm massas nie so dringend nie en hulle probeer met beloftes van grond, werk en huise gemoedere sus.
Nog 'n gewilde, maar gevaarlike tegniek is om die vorige apartheidsbewind en welvarende wittes die skuld te gee vir die armes se ellende.
Dit vererger rassehaat en vyandigheid.
Wat nou aan die gebeur is, is grootskaalse opstand wat net 'n tsoenami van voorspoed en ekonomiese groei sal beëindig.